The Free Labyrinth Demo
The Free Labyrinth Demo kan også spilles på baner af is, hvor kuglen er en snebold, men balancekunsten er den samme.

For at starte et spil klikker du på "PLAY" i spillets hovedmenu, vælg derefter "ARCADE", vælg et level ved at klikke på det, og klik til sidst på "GO >>" i nederste højre hjørne. 

Du vipper labyrinten ved at bevæge musen, og du skal sørge for, at kuglen ikke triller i et af hullerne. Ryger alle tre kugler i hullerne, klikker du en enkelt gang for at kalde en menu frem, der lader dig vælge mellem at starte samme level igen, vælge et nyt level, vende tilbage til hovedmenuen, købe spillet eller helt at afbryde programmet. Den samme menu kan kaldes frem ved at taste Esc under et spil. 

Fra spillets hovedmenu kan du vælge "OPTIONS" og derefter "GAME PREFS" for fx at ændre musens følsomhed. I samme menu kan du også vælge at ændre spillets fremtoning, så du spiller med en snebold på en bane af is.